17. ΑΠΟΦΑΣΙΣ ΥΠΟΥΡΓΟΥ ΕΡΓΑΣΙΑΣ Αριθ.54312/2938 της 21/22 Δεκ. 1976 (ΦΕΚ Β΄ 1529) Περί ρυθμίσεως θεμάτων τινων κατά Κυριακήν και εξαιρεσίμους αργίας των επιχειρήσεων, εκμεταλλεύσεων και εργασιών εν γένει. Έχοντες υπ’ όψει: 1.Τας διατάξεις του Β.Δ. 748/1966 «περί κωδικοποιήσεως, καταργήσεως, τροποποιήσεως, συμπληρώσεως των διατάξεων της κειμένης νομοθεσίας, περί εβδομαδιαίας και Κυριακής αναπαύσεως και ημερών αργίας», αποφασίζομεν: Οσάκις οιαδήποτε εκ των, εφαρμοζομένων δυνάμει νόμου, διατάγματος, διοικητικής πράξεως, συλλογικής συμβάσεως εργασίας, εσωτερικού Κανονισμού ή εθίμου, ημερών αργίας των πάσης φύσεως επιχειρήσεων, εκμεταλλεύσεων και εργασιών εν γένει και του προσωπικού αυτών, συμπίπτη προς ημέραν Κυριακήν, ως ημέρα αργίας ορίζεται η επομένη της Κυριακής ταύτης εργάσιμος ημέρα, εκτός εάν δια αποφάσεως του Υπουργού Εργασίας ήθελεν ορισθή ετέρα ημέρα γενικώς ή κατά κατηγορίας επιχειρήσεων, εκμεταλλεύσεων και εργασιών εν γένει. Η παρούσα, ήτις κυρωθήσεται δια Νόμου, δημοσιευθήτω δια της Εφημερίδος της Κυβερνήσεως. 